cyanic-selkie/wikianc huggingface dataset:
Παλαιοχώρι Τυμφρηστού Φθιώτιδας
Μοναστήρι του Προφήτη Ηλία
Ο Ναός του Μοναστηριού ήταν τρίκογχος, όπως αυτός διαμορφώθηκε στην ορεινή ενδοχώρα κατά την όψιμη μεταβυζαντινή περίοδο. Ήταν κτισμένος με αργολιθοδομή από λαξευτό ασβεστόλιθο, σε σχεδόν κανονικές στρώσεις με ισοδομικό σύστημα. Ο τρούλος είχε υψηλό κυλινδρικό τύμπανο από λαξευτό πωρόλιθο με μονόλοβα παράθυρα και στέγη με σχιστόπλακες. Η αρχιτεκτονική του Ναού θυμίζει την αρχιτεκτονική των καθολικών των Μονών του Αγίου Όρους και το φυλασσόμενο στο Μοναστήρι, στα χρόνια της Τουρκοκρατίας, Ιερό Λείψανο του δεξιού χεριού του Αγίου Αποστόλου Ανδρέα του Πρωτοκλήτου, μαρτυρούν την ιστορία του Μοναστηριού και την πιθανή αγιορείτικη ή βυζαντινή καταγωγή του. Ορισμένοι ισχυρίζονται ότι κτίσθηκε την περίοδο της εικονομαχίας 727 – 843, άλλοι τοποθετούν το έτος κατασκευής του στα πρώτα χρόνια της Τουρκοκρατίας. Πάντως, στο Ιερό Ευαγγέλιο του Μοναστηριού, που σώζεται μέχρι σήμερα σε καλή κατάσταση, αναγράφονται στην πρώτη σελίδα του τα εξής: «ΘΕΙΟΝ ΚΑΙ ΙΕΡΟΝ ΕΥΑΓΓΕΛΙΟΝ Νεωστί μετατυπωθέν και επιμελώς διορθωθέν αψος’ Ε΄Ν ΕΤΗΣΙ, 1776, Παρά του Δημητρίου Θεοδοσίου εξ Ιωαννίνων SUPERIORUM PERMISSOY». Γύρω από την εκκλησία υπήρχαν πολλά κελιά (μονόπατα και δίπατα) για να στεγάζονται οι μοναχοί, που την περίοδο της ακμής του ήταν πάνω από 150. Η κτηματική περιουσία του Μοναστηριού, απλωνόταν σε μεγάλη έκταση. Άρχιζε με τα κτήματά του στο Παλαιοχώρι, στα Πηγαδούλια, στα Κανάλια, στη Λευκάδα, στην Κουτσούφλιανη, στο Νικολίτσι στο Κυριακοχώρι και έφθανε μέχρι τα Βασιλικά της Υπάτης. Οι σημερινοί οικισμοί Παλαιοχώρι, Κανάλια, Πίτσι, Λευκάδα, βρίσκονται σε κτηματική περιουσία του διαλυθέντος Μοναστηριού του Προφ. Ηλία και δημιουργήθηκαν από κατοίκους των Πουγκακίων.
Εκτός από την κτηματική περιουσία το Μοναστήρι είχε και πάρα πολλά γιδοπρόβατα, άλογα, μουλάρια, νερόμυλους κ.λ.π. Το Μοναστήρι του Προφήτη Ηλία συμπαραστάθηκε στον αγώνα της Κλεφτουργιάς, τους παρείχε στέγη, άσυλο, τροφή και έγινε ο «προμαχώνας» των Κλεφτών – Οπλαρχηγών, μπροστά στην πορεία του Γιουσούφ Αράπη και των άλλων Τούρκων κατακτητών που έστειλε ο Αλή πασάς, να σταματήσουν την Εξέγερση των Στερεοελλαδιτών. Οι Κλέφτες και Οπλαρχηγοί της περιοχής περιφρόνησαν την αριθμητική υπεροχή των κατακτητών και τούς αντιμετώπισαν σε δύο ηρωικές μάχες στη θέση «Γραμμένη Οξυά» και στο Μοναστήρι του Προφήτη Ηλία. Μετά τις μάχες αυτές το Μοναστήρι δέχθηκε την οργή του Γιουσούφ Αράπη και πνίγεται στις φλόγες (1794). Σύμφωνα με την παράδοση, εκτός από τους άλλους Κλέφτες και Οπλαρχηγούς, τρόφιμος ήταν και ο Τσάμ’(ης) Καλόγερος με το ασκέρι του, που έφθανε τα εβδομήντα παλληκάρια, ανάμεσα σ´αυτά διακρίνονταν ο Σκαλτσοδήμος και ο Αθανάσιος Διάκος. Επίσης, σύμφωνα με την παράδοση, ο Κοσμάς ο Αιτωλός στην προσπάθειά του να ιδρύσει όσο μπορούσε περισσότερα σχολεία, επισκέφθηκε το Μοναστήρι του Προφήτη Ηλία και προέτρεψε τον Ηγούμενο να εντείνει την προσπάθειά του, στη διδαχή των νέων της περιοχής, για να κρατηθεί άσβεστη η ελληνοχριστιανική φλόγα.
Παραπομπές
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Άππιος Κλαύδιος Πούλχερ (ύπατος το 79 π.Χ.)
Οικογένεια
Ήταν πιθανότατα παντρεμένος με μία Καικιλία Μετέλλα (κόρη του Bαλεαρικού), αν και αυτό δεν συμφωνείται καθολικά, ο T. Π. Γουάζμαν πιστεύει ότι η σύζυγός του ήταν Σερβιλία Καιπιόνη (είναι γνωστό ότι υπήρχε μία Σερβιλία περίπου αυτή την εποχή και ήταν η σύζυγος ενός Πούλχερ, αλλά δεν είναι γνωστό ποιού από τους δύο). Ο Τζέφρι Τέιταμ πιστεύει, ότι υπάρχουν πολύ λίγες πληροφορίες, για να είμαστε σίγουροι σε κάθε περίπτωση.
Είχε γνωστά παιδιά:
Ο T. Π. Γουάιζμαν υπέθεσε επίσης ότι η Κλοδία, η σύζυγος τού Aύλου Οφίλιου, μπορεί να ήταν μία από τις κόρες του.
Πηγές
Κατηγορία:Ύπατοι της Ρωμαϊκής Αυτοκρατορίας
Γκεγακέρτ
Το Γκεγακέρτ (αρμενικά: Գեղակերտ, παλαιότερα γνωστό ως Σαμαγάρ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 3,170 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Γιόος ντε Μπέερ
Ο Γιόος ντε Μπέερ (Joos de Beerdied 1591) ήταν πρώιμος Ολλανδός ζωγράφος από την Ουτρέχτη.
Βίος
Σύμφωνα με τον ζωγράφο, ποιητή και ιστορικό της τέχνης Κάρελ φαν Μάντερ (17ος αιώνας) ο Γιόος ντε Μπέερ ήταν μαθητής του Φρανς Φλόρις (Frans Floris) στην Αμβέρσα, αλλά αργότερα επέστρεψε στη γενέθλια πόλη του και έγινε δάσκαλος των επίσης ζωγράφων Άμπραχαμ Μπλούμαερτ (Abraham Bloemaert) και Γιοάχιμ Βτεβάελ (Joachim Wtewael)
Με τον Άντονι Μπλόκλαντ φαν Μόντφοορτ (Anthonie Blocklandt van Montfoort), ο οποίος συμμαθήτευσε με τον Φρανς Φλόρις, είναι γνωστός ως ιδρυτής της σχολής ζωγραφικής της Ουτρέχτης, η οποία ξεκίνησε περί το 1590. Ο φαν Μάντερ αναφέρει ότι ο ντε Μπέερ είχε πολλούς πινακες του Μπλόκλαντ στο εργαστήριό του, τους οποίους αντέγραψε ο νεαρός Μπλούμαερτ.
Παραπομπές
Κατηγορία:Ολλανδοί ζωγράφοι Κατηγορία:Φλαμανδοί ζωγράφοι Κατηγορία:Πρώιμη φλαμανδική ζωγραφική
Πιστοποιητικό εμβολιασμού COVID-19
Πιστοποιητικό εμβολιασμού COVID-19 είναι ένα πιστοποιητικό που έχει προταθεί για άμεση εφαρμογή στις χώρες της Ευρωπαϊκής Ένωσης.
Συγκεκριμένα, εντός του 2021, όσοι πολίτες εμβολιάζονται ενάντια στον κορωνοϊό θα έχουν το δικαίωμα να αποκτούν σε έντυπη μορφή ένα σχετικό – ενιαίο ευρωπαϊκό πιστοποιητικό, το οποίο θα διασφαλίζει την ταχύτερη δυνατή αποκατάσταση της ελεύθερης κυκλοφορίας των Ευρωπαίων πολιτών. Η πρόταση για τη θεσμική κατοχύρωσή του έγινε από τον Έλληνα Πρωθυπουργό Κυριάκο Μητσοτάκη. Όπως τόνισε ο Κ. Μητσοτάκης κατά την εισαγωγή του: «αυτό (το πιστοποιητικό εμβολιασμού) θα προσφέρει επίσης ένα κίνητρο για να διασφαλιστεί ότι οι πολίτες ενθαρρύνονται να προχωρήσουν σε εμβολιασμό» και αναφέρει ότι «αυτό μπορεί να ακούγεται απλό, αλλά η μακρά εμπειρία που έχουμε για την ανάπτυξη ενός κοινού Εντύπου Εισερχομένων Επιβατών (PLF) κατέστησε σαφές ότι είναι επείγουσα η ανάγκη για υψηλού επιπέδου κινητοποίηση σε επίπεδο ΕΕ προκειμένου να προχωρήσουν τα πράγματα».
Στις 15 Ιανουαρίου 2021, η πρόεδρος της Κομισιόν Ούρσουλα φον ντερ Λάιεν, με δημόσια δήλωσή της, συμφώνησε με την ιδέα του ευρωπαϊκού πιστοποιητικού εμβολιασμού κατά της Covid-19.
Yπέρ της πρότασης αυτής για τον καθορισμό κοινού πιστοποιητικού εμβολιασμού, το οποίο θα ενέχει θέση και «διαβατηρίου» για τις μετακινήσεις και τη διευκόλυνση των ταξιδιών στην Ευρώπη, τάχθηκε με δημόσια ανακοίνωσή της, η Διεθνής Ένωση Αερομεταφορών (ΙΑΤΑ) στις 19 Ιαν. 2021.
Η Ευρωπαϊκή Επιτροπή επιδιώκει τον καθορισμό ενός πρωτοκόλλου για την έκδοση πιστοποιητικών εμβολιασμού κατά της COVID-19. ''«Η διαδικασία εμβολιασμού ανοίγει τη συζήτηση για την πιστοποίηση. Θα συζητήσουμε την καταλληλότητα μιας κοινής προσέγγισης για την πιστοποίηση, καθώς και εάν χρειάζεται, υπό ποιες συνθήκες θα μπορούσαν να χρησιμοποιηθούν πιστοποιητικά»'' αναφέρει, στις 19 Ιανουαρίου 2021, ο Πρόεδρος του Ευρωπαϊκού Συμβουλίου, Σαρλ Μισέλ, σε επιστολή πρόσκλησης που απέστειλε προς τους ηγέτες των κρατών της Ευρωπαϊκής Ένωσης.
Ωστόσο, υπάρχουν και απόψεις που είναι κατά της εν λόγω εφαρμογής του πιστοποιητικού αυτού. Υπέρ ενός "διαβατηρίου εμβολιασμού" τάχθηκε στις 25-02-2021 ο καγκελάριος της Αυστρίας, Σεμπάστιαν Κουρτς. Η Γερμανία τάσσεται υπέρ μιας τέτοιας θέσπισης, δηλ. ενός Ευρωπαϊκού πιστοποιητικού εμβολιασμού.
Τελικά, η Κομισιόν, στις 17 Μαρτίου 2021, τάχθηκε υπέρ της δημιουργίας ενός ψηφιακού πράσινου πιστοποιητικού για τη διευκόλυνση της ασφαλούς ελεύθερης κυκλοφορίας εντός της Ε.Ε. κατά τη διάρκεια της πανδημίας COVID-19.
Παραπομπές
Κατηγορία:COVID-19
Μαρίνος Νεαπολίτης
Ο Μαρίνος Νεαπολίτης ήταν Ναπολιτάνος ο οποίος ευρισκόταν στην υπηρεσία του Βυζαντινού Αυτοκράτορα Αλέξιου Α΄ Κομνηνού.
Βιογραφία
Νεότερος υιός της οικογένειας των Δουκών της Νεάπολης, ο Μαρίνος έλαβε την παιδεία του στην Κωνσταντινούπολη, όπου και εισήλθε στην υπηρεσία του Αλεξίου Α΄. Η πίστη του προς αυτόν, σύμφωνα με την Άννα Κομνηνή, ήταν αμφίβολη, ενώ φαίνεται να πρόδωσε τον Αυτοκράτορα. Ωστόσο, έλαβε συγχώρεση για τις πράξεις του λίγο πριν την Σύνοδο των Βλαχερνών, ενώ, ταυτόχρονα, δήλωσε πίστη προς το πρόσωπό του (προς το 1093/1094). Κατείχε, εκείνη την περίοδο, το αξίωμα του Σεβαστού. Εξελίχθηκε σε έναν από τους στενότερους συνεργάτες του Αλέξιου Α΄, του οποίου η περίοδος βασιλείας συνδέθηκε με μία έντονη δυτικοποίηση της αυτοκρατορικής αυλής, ενώ ενεπλάκη (προς το 1108) στην συνωμοσία την οποία μηχανεύτηκε ο Αλέξιος, προκειμένου να αποσπάσει από τον Βοϊμόνδο του Τάραντα, ορισμένους εκ των κόμητών του. Συγκεκριμένα, ο Αλέξιος απέστειλε ψευδείς επιστολές σε ορισμένους αξιωματούχους του Βοϊμόνδου, μέσω των οποίων τους έδινε την εντύπωση για προδοσία των πρώτων, την στιγμή κατά την οποία ο ισχυρός Νορμανδός ηγεμόνας ετοιμαζόταν, εκ νέου, να εισβάλει στην Αυτοκρατορία.
Συμμετείχε, στην συνέχεια, στις διαπραγματεύσεις για την υπογραφή της Συνθήκης της Δεαβόλεως (Σεπτέμβριος 1108), της οποίας και ήταν ένας από τους υπογράφοντες μαζί με τον Ρογήρο τον Φράγκο και τον Πιέρ ντ'Αλιφά.
Πηγή
Κατηγορία:Βυζαντινοί αξιωματούχοι
Παγκόσμια Ομοσπονδία Δημοκρατικών Νεολαιών
Η Παγκόσμια Ομοσπονδία Δημοκρατικών Νεολαιών (ΠΟΔΝ) ιδρύθηκε στις 10 Νοεμβρίου 1945. Στην ίδια συνεδρίαση εγκρίθηκε και το Καταστατικό της Ομοσπονδίας, το οποίο αναφέρει στην εισαγωγή του ότι η Παγκόσμια Ομοσπονδία «υπόσχεται να δουλέψει για την Ειρήνη, την Ελευθερία, τη Δημοκρατία, την Ανεξαρτησία και την Ισότητα σ’ όλο τον κόσμο».
Ίδρυση
Αρκετά χρόνια πριν από την ίδρυση της ΠΟΔΝ είχαν γίνει διάφορες προσπάθειες συντονισμού της δράσης της νεολαίας με βάση τις ανάγκες και τα προβλήματα που αυτή αντιμετώπιζε, όπως για παράδειγμα η ίδρυση της Κομμουνιστικής Διεθνής Νεολαίας (ΚΔΝ) το Νοέμβριο του 1919, στο πλευρό της Κομμουνιστικής Διεθνούς.
Το Νοέμβριο του 1942 κατά τη διάρκεια του πολέμου ιδρύθηκε στο Λονδίνο το Παγκόσμιο Συμβούλιο Νεολαίας, το οποίο προς το τέλος του πολέμου συγκάλεσε την Παγκόσμια Συνδιάσκεψη της Νεολαίας στο Λονδίνο (31 Οκτωβρίου 1945) και εκεί ομόφωνα (περίπου 600 αντιπρόσωποι από 64 χώρες, που εκπροσωπούσαν πάνω από 30 εκατομμύρια νέους) ιδρυτικά μέλη της έγιναν Κομμουνιστικές Νεολαίες, νεολαίες Εργατικών Κομμάτων, αλλά και οργανώσεις εθνικοαπελευθερωτικών και επαναστατικών κινημάτων.
Μέλος της ΠΟΔΝ στην Ελλάδα είναι η ΚΝΕ η οποία υπήρξε μέλος από την ίδρυση της οργάνωσης μέσα στη δικτατορία.
Δράση
Από τα πρώτα χρόνια ίδρυσης της η ΠΟΔΝ συντόνιζε τη δράση των 200 και παραπάνω οργανώσεων-μελών της με πολύμορφη δράση, όπως με μπριγάδες αλληλεγγύης, καμπάνιες, ψηφίσματα αλληλεγγύης, σεμινάρια κ.α.
Σημαντικές δραστηριότητες που συνεχίζουν μέχρι και σήμερα είναι οι μπριγάδες που πραγματοποιήθηκαν με τη νίκη των Σαντινίστας, στη Νικαράγουα για τη συγκομιδή του καφέ, όπου η Ελλάδα έστειλε 4 μπριγάδες αλληλεγγύης, στην Παλαιστίνη, στον Λίβανο κ.α.
Πραγματοποιεί Παγκόσμια Φεστιβάλ Νεολαίας και Φοιτητών, σε διάφορες χώρες του κόσμου. Μέχρι το 2008 είχαν οργανωθεί 16 φεστιβάλ. Το πρώτο Φεστιβάλ πραγματοποιήθηκε το 1947 στην Πράγα. Το τελευταίο πραγματοποιήθηκε το 2005 στο Καράκας της Βενεζουέλας.
Η ΠΟΔΝ έκδιδε το περιοδικό «World Youth», μεταφρασμένο σε πολλές γλώσσες, ενώ ταυτόχρονα διακινεί ανακοινώσεις σε όλες τις χώρες όπως για παράδειγμα με αφορμή τον Πόλεμο του Βιετνάμ.
Δομή
Γενική Συνέλευση της ΠΟΔΝ (Συνέδριο) πραγματοποιείται κάθε 4 χρόνια και όλοι οι αντιπρόσωποι των οργανώσεων έχουν από μια ψήφο. Μετά από συζήτηση, απολογισμό, εκτίμηση της διεθνούς κατάστασης, των προβλημάτων των νέων ανά περιφέρεια, μεταφορά πείρας, κριτική και αυτοκριτική εξέταση της δράσης των οργάνων και των σωμάτων, εκλέγεται, με απόλυτη ισορροπία των 5 περιφερειών, το 35μελές Γενικό Συμβούλιο.
Γενικό Συμβούλιο πραγματοποιείται μια φορά το χρόνο, είναι το ανώτερο όργανο και εκλέγει το Συντονιστικό Συμβούλιο. Συνήθως, στο Γενικό Συμβούλιο γίνεται συζήτηση για την πολιτική έκθεση της ΠΟΔΝ που εισηγείται ο πρόεδρος, για την έκθεση δραστηριοτήτων που εισηγείται ο γενικός γραμματέας. Παράλληλα, αποφασίζει διάφορες πρωτοβουλίες και καμπάνιες, και έχει στην ευθύνη του την απόφαση για την ένταξη πιθανών νέων μελών. Επίσης, συζητάει θέματα οικονομικά και καταλήγει σε πλάνο δραστηριοτήτων για τον επόμενο χρόνο.
Το Συντονιστικό Συμβούλιο απαρτίζουν ο Πρόεδρος, ο Γενικός Γραμματέας και 3 Αντιπρόεδροι μόνιμα εγκατεστημένοι στη Βουδαπέστη, οι οποίοι προέρχονται από τις 5 αντίστοιχες περιφέρειες (Ασία, Αφρική, Μέση Ανατολή, Λατινική Αμερική - Καραϊβική, Ευρώπη - Βόρεια Αμερική). Επίσης άλλοι 5 αντιπρόεδροι έχουν τη βάση τους στις περιφέρειες τους.
Εξωτερικοί σύνδεσμοι
Κατηγορία:Νεολαίες πολιτικών κομμάτων Κατηγορία:Κομμουνισμός
Φίλιππος του Λίχτενσταϊν
O Φίλιππος, γερμ. Philipp (γενν. 19 Αυγούστου 1946) από τον Οίκο του Λίχτενσταϊν είναι νεότερος αδελφός του Ιωάννη-Αδάμ Β΄ πρίγκιπα του Λίχτενσταϊν.
Βιογραφία
Ο Φίλιππος-Έρασμος είναι ο δευτερότοκος γιος του Φραγκίσκου-Ιωσήφ Β΄ πρίγκιπα του Λίχτενσταϊν και της Γεωργίνας, κόρης του Φερδινάνδου-Μαρία κόμη του Βίλτσεκ.
Σπούδασε ιστορία και κοινωνιολογία στο Πανεπιστήμιο της Βόννης και της Βασιλείας. Από το 1981 ήταν μέλος της διοίκησης της Liechtenstein Global Trust (LGT), της μεγαλύτερης οικογενειακής ιδιωτικής τράπεζας. Από το 2001 έγινε πρόεδρος του οργανισμού αυτού.
Οικογένεια
Νυμφεύτηκε το 1971 την Ισαβέλλα ντε λ' Αρμπρ ντε Μαλανντέρ και έχει τέκνα:
Πηγές
Κατηγορία:Οίκος του Λίχτενσταϊν
Βουλγαρικές παραδοσιακές ενδυμασίες
μικρογραφία|300px|Παραδοσιακή βουλγαρική νυφική ενδυμασία Σαγιάν. Από το Μουσείο Εθνικής Ιστορίας στη [[Σόφια. ]] Οι Βουλγαρικές παραδοσιακές ενδυμασίες είναι τα ενδύματα που φόρεσαν οι Βούλγαροι από την περίοδο της Βουλγαρικής Εθνικής Αναγέννησης μέχρι τα μέσα του 20ού αιώνα, και φοριούνται ως σήμερα. Είναι ενδεικτικές των ιδιαίτερων χαρακτηριστικών, της παραδοσιακής κουλτούρας και του τρόπου ζωής του βουλγαρικού λαού. Η γυναικεία ενδυμασία περιλαμβάνει εμπροσθέλα, φούστα, πόρπες, ποδιά, βουλγαρικά κοσμήματα και άλλα αξεσουάρ. Η ανδρική ενδυμασία περιλαμβάνει μακριά βράκα, ζώνη, γιλέκο, πουκάμισο.
Ιστορία
Για τους εθνογράφους η προέλευσή τους είναι κυρίως σλαβική και έχουν ενσωματωμένα στοιχεία Θρακών και Πρωτο-Βούλγαρων, καθώς και στοιχεία λαών με τους οποίους έρχονταν σε επαφή οι Βούλγαροι, όπως Τούρκους, Έλληνες, Αλβανούς και Βλάχους. Παραδοσιακά, οι φορεσιές είναι καθημερινά ρούχα εργασίας τα οποία μέσω καλλιτεχνικής διακόσμησης αποκτούν μια εορταστική εμφάνιση. Χαρακτηρίζονται από εξαιρετική πρακτικότητα για τις εργασίες, τις παραδοσιακές τελετές και τους εορτασμούς. Οι ενδυμασίες διακρίνονται σε ανδρικές και γυναικείες, εορταστικές και καθημερινές, από τη βουλγαρική εθνογραφική περιοχή, από την ιδιαιτερότητα και τη μοναδικότητά τους. Μετά την Απελευθέρωση του 1878, ο βουλγαρικός τρόπος ένδυσης επηρεάστηκε σημαντικά από την αστική μόδα. Τα κοστούμια είναι αντικείμενα ενδιαφέροντος στην ερασιτεχνική τέχνη, και ορισμένες από τις καλλιτεχνικές λεπτομέρειές τους έχουν αξιοποιηθεί στην εφαρμοσμένη τέχνη, τις τέχνες και τη βιοτεχνία, και περιστασιακά στη σύγχρονη μόδα.
Κατηγορίες
Οι βουλγαρικές παραδοσιακές ενδυμασίες διακρίνονται σε ανδρικές και γυναικείες, και βάσει της γεωγραφικής τοποθεσίας.
Εξωτερικοί σύνδεσμοι
Κατηγορία:Παραδοσιακές φορεσιές Κατηγορία:Πολιτισμός της Βουλγαρίας
Ταντέους Μιχάλικ
Ο Ταντέους Μιχάλικ (πολωνικά: Tadeusz Michalik) (16 Φεβρουαρίου 1991) είναι Πολωνός αθλητής της ελληνορωμαϊκής πάλης. Εκπροσώπησε την Πολωνία στους Θερινούς Ολυμπιακούς Αγώνες του 2020 στο Τόκιο, όπου κέρδισε το χάλκινο μετάλλιο στην κατηγορία 97 κιλών ανδρών στην ελληνορωμαϊκή πάλη.
Παραπομπές
Κατηγορία:Πολωνοί αθλητές της ελευθέρας πάλης Κατηγορία:Ολυμπιονίκες της πάλης Κατηγορία:Πολωνοί χάλκινοι Ολυμπιονίκες
15ος αιώνας
Ο 15ος αιώνας είναι η περίοδος μεταξύ των ετών 1401-1500 σύμφωνα με το Ιουλιανό ημερολόγιο. Ο αιώνας αυτός αναγνωρίζεται από τους περισσότερους μελετητές ως το τέλος του Μεσαίωνα και η αυγή της Νεότερης Εποχής. Στη διάρκειά του λαμβάνουν χώρα τρία σημαντικά γεγονότα για την Ευρωπαϊκή ιστορία με παγκόσμιες επιπτώσεις: Η δεύτερη και οριστική Άλωση της Κωνσταντινούπολης το 1453, την οποία ακολουθεί η ραγδιαία ισχυροποίηση και γιγάντωση της Οθωμανικής Αυτοκρατορίας, η θεμελίωση της τυπογραφικής μεθόδου από τον Γουτεμβέργιο που φέρνει ραγδιαίες εξελίξεις στην Ευρωπαϊκή γραμματεία και τέλος η αρχή της Ευρωπαϊκής αποικιοκρατίας, με σημείο-ορόσημο την Ανακάλυψη της Αμερικής το 1492 από τον Χριστόφορο Κολόμβο.
Εφευρέσεις, ανακαλύψεις και επιτεύγματα
Η τυπογραφία εισήχθη από τον Γουτεμβέργιο.
Χρονιές
Κατηγορία:Αιώνες
Επανάσταση του Θερίσου
Η Επανάσταση του Θερίσου έλαβε χώρα στην Κρήτη, στις 10 Μαρτίου 1905, με σημείο έναρξης το χωριό Θέρισο Χανίων. Αρχηγός της επανάστασης ήταν ο Ελευθέριος Βενιζέλος, αιτία η αυταρχική πολιτική του Υπάτου Αρμοστή, Πρίγκηπα Γεωργίου, ενώ αφορμή για τους επαναστάτες στάθηκε η επιθυμία για ένωση της Κρήτης με την Ελλάδα.
Το Χρονικό
Η αυταρχική πολιτική του Πρίγκηπα Γεωργίου ως ύπατου αρμοστή της Κρήτης, είχε δυσαρεστήσει πολλούς με αποτέλεσμα να δημιουργηθεί μια ισχυρή αντιπολίτευση με κεντρικό πρόσωπο τον Ελευθέριο Βενιζέλο. Οι εκπρόσωποι της αντιπολίτευσης συνέταξαν και υπέγραψαν προκήρυξη την 26η Φεβρουαρίου 1905 με την οποία ζητούσαν μεταβολή του Συντάγματος. Συγκεκριμένα:''«Οι υπογεγραμμένοι, αποτελούντες την ηνωμένην εν Κρήτη αντιπολίτευσιν, συνελθόντες εν Χανίοις τη 26η Φεβρουαρίου 1905, αποσκοπούντες εις την εκπλήρωσιν του Εθνικού Προγράμματος, αποφασίζομεν: α) Πρώτον και κύριον μέλημα ημών έστω η επίτευξις του από αιώνων επιδιωκομένου σκοπού της ενώσεως της Κρήτης μετά της ελευθέρας Ελλάδος.β) Αδυνάτου αποβαίνοντος του σκοπού τούτου, θέλομεν επιδιώξει την πολιτικήν προσέγγισιν της πατρίδος μας προς την ελευθέραν Ελλάδα, μεταβαλλομένης από διεθνούς απόψεως της σημερινής καταστάσεως. γ) Μη εκπληρωμένου μηδέ του σκοπού τούτου, θέλομεν επιδιώξει την αναθεώρισιν του ημετέρου συντάγματος κατά το πρότυπον του ελληνικού, όπως απαλλαγή ο τόπος του δεσποτισμού. Του προγράμματος τούτου την πραγμάτωσιν θέλομεν επιδιώξει και δι’ ενόπλων λαϊκών συναθροίσεων. Εν ταις ενεργείαις ημών δεν θέλομεν επιδιώξει προσωπικήν μεταβολήν, αλλ’ επελθούσης τοιαύτης θέλομεν αποκρούσει παντί σθένει και δια των όπλων έτι πάντα μη Έλληνα κυβερνήτην.»''
Η επανάσταση εκδηλώθηκε στις 10 Μαρτίου του 1905 και έμεινε γνωστή ως Επανάσταση του Θερίσου. Οι προκηρυχθείσες εκλογές της 20ης Μαρτίου του ίδιου έτους για την ανάδειξη 64 βουλευτών, στους οποίους θα προσετίθεντο 10 επιπλέον με απευθείας ανάθεση από τον Πρίγκηπα, καταγγέλθηκαν από την αντιπολίτευση. Έτσι κάλεσαν τον λαό σε αποχή, εκφράζοντας έτσι την αντίθεση στα ανελεύθερα μέτρα του Πρίγκηπα και στην εκλογική βία. Έτσι κηρύχθηκε ένοπλος αγώνας κατά της Αρμοστείας στο χωριό Θέρισο όπου συγκεντρώθηκαν οι αντιπολιτευόμενοι. Από εκεί, την 11η Μαρτίου, κηρύχθηκε η ένωση της Κρήτης με την Ελλάδα και υψώθηκε η ελληνική σημαία. Το νέο επαναστατικό κίνημα μετρούσε 1.000 περίπου άνδρες και είχε επικεφαλής τον Ελευθέριο Βενιζέλο και συνεργάτες τους Κωνσταντίνο Φούμη, Κωνσταντίνο Μάνο ενώ καθοριστική υπήρξε και η συμβολή του τοπικού παράγοντα Ιωάννη Σφακιανάκη. thumb|right|300px|Η τριανδρία της επανάστασης του Θερίσου: Φούμης, Βενιζέλος, Μάνος thumb|224x224px|Η οικία όπου στεγάστηκε το αρχηγείο της επανάστασης του Θερίσου (νυν μουσείο )
Η επανάσταση επεκτάθηκε με γρήγορους ρυθμούς, με την προσχώρηση τοπικών παραγόντων και πολεμιστών. Στο Ηράκλειο ο Α. Στεργιάδης και ο Εμμ. Πολυχρονίδης, στο Ρέθυμνο ο επίσκοπος Διονύσιος Καστρινογιαννάκης και ο Ιωάννης Τσουδερός και στο Λασίθι ο επίσκοπος Πέτρος Τίτος και ο Μ.Σφακιανάκης ενώ ψηφίσματα συμπαράστασης έφταναν από όλη την Κρήτη. Από την άλλη πλευρά ο Πρίγκηπας είχε υπό την επιρροή του μόνο τη ντόπια χωροφυλακή, χωρίς όμως την απόλυτη αφοσίωσή της.
Οι αντιπρόσωποι των Δυνάμεων δεν ενθάρρυναν τη βίαιη καταστολή της επανάστασης, αντιθέτως με τον Πρίγκηπα Γεώργιο, και αναζήτησαν τρόπους ειρηνικής επίλυσης των διαφορών. Μοναδική εξαίρεση ήταν η Ρωσία που υποστήριζε φανερά τον Πρίγκηπα. Η έκρηξη και η εδραίωση της επανάστασης οδήγησαν τον πρίγκηπα σε λήψη σπασμωδικών μέτρων και η κατάσταση πήρε τη μορφή εμφυλίου πολέμου. Η αναμέτρηση περιορίστηκε σε μικροσυμπλοκές στην περιοχή των Χανίων, με ελάχιστα θύματα.
Στις 15 Ιουλίου και κατά τη συνάντηση της επαναστατικής τριανδρίας (Βενιζέλος, Φούμης, Μάνος) με τους εκπρόσωπους των Προστάτιδων Δυνάμεων, στις Μουρνιές, ο Βενιζέλος μετέθεσε το επίκεντρο των επαναστατικών αξιώσεων σε πεδίο πρόσφορο να επιτρέψει το συμβιβασμό. Σε απόρρητη επιστολή του γραφει: «Διαρκούσης της μακράς αυτής συνδιαλέξεως, επωφεληθείς περιστάσεώς τινος είπον ότι κατά την γνώμην μου λυσιτελέστατος τρόπος ενεργείας θα ήτο εν προκειμένω, εάν οι Δυνάμεις αντί να ζητούν να αποκαταστήσουν προσωρινώς το καταρρεύσαν καθεστώς, όπερ ημείς ως απεδείχθη θ΄αποκρούσωμεν διά της βίας, και ύστερον να μελετήσουν τας εισακτέας μεταρρυθμίσεις, απεφάσιζον να αποστείλουν την επιτροπήν, περί ης καί άλλοτε εγένετο λόγος και διαρκούσης της συνδιαλέξεως, την εντεταλμένην να μελετήση τας εισακτέας μεταρρυθμίσεις και αφού λάβη υπ'όψιν το πόρισμα της μελέτης αυτής να προκηρύξουν αυτάς και καλέσουν τον κρητικόν λαόν να τας αποδεχθή».
Στις 15 Νοεμβρίου, με την τελική συμφωνία ανάμεσα στους επαναστάτες και τις Προστάτιδες Δυνάμεις, εξασφαλιζόταν ο τερματισμός του ένοπλου αγώνα με βάση την παροχή αμνηστίας, την επίβλεψη της αρμοστειακής διοίκησης από τις διεθνείς αρχές και την κάθοδο εξεταστικής επιτροπής στην Κρήτη. Η Διεθνής επιτροπή που κατέφθασε στην Κρήτη το Φεβρουάριο του 1906 ανέλαβε την εξέταση του θέματος και την υποβολή έκθεσης. Οι Μεγάλες Δυνάμεις κατέληξαν έπειτα από διαβουλεύσεις σε νέα ρύθμιση του Κρητικού Ζητήματος. Το οριστικό κείμενο το οποίο επιδόθηκε στον Πρίγκηπα Γεώργιο στις 23 Ιουλίου 1906 προέβλεπε την οργάνωση Κρητικής Χωροφυλακής με νέα σύσταση, την ίδρυση Κρητικής Πολιτοφυλακής με Έλληνες αξιωματικούς και την ανάκληση ξένων στρατευμάτων μετά την αποκατάσταση της εσωτερικής ειρήνης. Τα μέτρα της επιτροπής απέρρεαν από δύο βασικά πορίσματα: ότι καμία λύση δεν θα ήταν βιώσιμη, εκτός από την ένωση, και ότι η στάση του Πρίγκηπα Γεωργίου εμπόδιζε την ομαλή προσωρινή διαρρύθμιση της εσωτερικής πολιτικής ζωής στην Κρήτη. Βάσει αυτών των πορισμάτων εκχωρήθηκε και στον Έλληνα Βασιλιά το δικαίωμα να διορίζει τον ύπατο αρμοστή. Ως αποτέλεσμα του δικαιώματος αυτού, και σε εφαρμογή του, ο Βασιλιάς Γεώργιος Α' θα αντικαταστήσει τον δευτερότοκο γιο του με τον Αλέξανδρο Ζαΐμη.
Με την άφιξη του νέου αρμοστή τα πράγματα ηρέμησαν και σύντομα η οριστική εκκαθάριση των καταλοίπων της κρίσης συνοδεύτηκε και από την Β' Συντακτική Συνέλευση, η οποία ανέλαβε την εκπόνηση νέου Συντάγματος.
Σημασία της Επανάστασης
Αναμφισβήτητα ο κερδισμένος της υπόθεσης αυτής ήταν ο Ελευθέριος Βενιζέλος. Το όνομά του έγινε γνωστό όχι μόνο στην Ελλάδα αλλά και σε όλη την Ευρώπη. Η εξέλιξη πάντως των γεγονότων επιβεβαιώνει ότι πέρα από την ενωτική βούληση των ίδιων των Κρητικών ή το περιεχόμενο των συμβατικών διατάξεων του διεθνούς καθεστώτος της Κρήτης, η ολοκλήρωση της ενωτικής διαδικασίας ήταν καθ΄ όλα εξαρτημένη από τις διπλωματικές δυνάμεις.
Πηγές
Κατηγορία:Επαναστάσεις της Κρήτης Κατηγορία:Κρητική Πολιτεία Ε
Κοιλάδα του Έτσο
¹{ {πόλη}} Η Κοιλάδα του Έτσο (ισπανικά: Valle de Hecho, αραγωνικά: Val d'Echo ή Bal d'Echo) είναι ένας ισπανικός δήμος στην επαρχία της Ουέσκας που ανήκει στην περιφέρεια της Χαθετάνια και βρίσκεται στη δικαστική δικαιοδοσία της Χάκας, στην αυτόνομη κοινότητα της Αραγωνίας στην Ισπανία.
Η πρωτεύουσα και το δημαρχείο του δήμου βρίσκονται στην πόλη Έτσο, η οποία στις αρχές του 2010 είχε 642 κατοίκους. Άλλες περιοχές που ανήκουν στον δήμο της Κοιλάδας του Έτσο είναι οι: Σιρέσα, Εμπούν, Ουρδουές και Σάντα Λουθία.
Μέρος της περιοχής δικαιοδοσίας του δήμου καταλαμβάνεται από το Φυσικό Πάρκο των Δυτικών Κοιλάδων και το προστατευόμενο τοπίο των Fozes de Fago y Biniés.
Πολιτισμός
Η ζωή των ανθρώπων της κοιλάδας αντανακλάται μέσω των συνηθειών της καθημερινότητας τους και των εθίμων τους. Τους θρύλους του Έτσο, τη λαογραφία, τη γαστρονομία, τις γιορτές, κλπ. που διατηρούνται και γιορτάζονται προς διασκέδαση ντόπιων, των επισκεπτών και των φίλων.
Παραδοσιακή μουσική και οι χοροί, μαζί με την πλούσια μεσαιωνική ενδυμασία, διατηρούνται χάρη στο φολκλορικό συγκρότημα του Val d'Echo, το παραδοσιακό συγκρότημα Palotiaú d'Embún και το συγκρότημα A Ronda d'Os Chotos d'Embún. Η μουσική τους ξεπερνά τα σύνορα της Αραγωνίας, διακηρύσσοντας προγονικά έθιμα και παραδόσεις αλλά και το συναίσθημα των ανθρώπων του σήμερα.
Οι παραδόσεις και οι αρχαίοι τρόποι ζωής αντικατοπτρίζονται στην εθνολογική διαδρομή μέσω των μουσείων που βρίσκονται σε ολόκληρη την κοιλάδα. μικρογραφία|αριστερά|300x300εσ|Η πόλη του Έτσο Είναι ένα από τα μέρη όπου εξακολουθεί να ομιλείται η αραγωνική γλώσσα, στην παραλλαγή της που είναι γνωστή ως Τσέσο (Cheso), ένα όνομα που προκύπτει από την τοπική ονομασία που χαρακτηρίζει στους κατοίκους της κοιλάδας. Το ιδίωμα Τσέσο έχει επί του παρόντος 658 ομιλητές που διανέμονται κυρίως σε όλη την κοιλάδα του Έτσο.
Η επιβίωση της γλώσσας Τσέσο αποτελεί ένα πολύ σημαντικό χαρακτηριστικό του πολιτισμού της κοιλάδας, ομιλείται κυρίως στον πυρήνα της πόλης του Έτσο, αν και έχει επίσης ορισμένους ομιλητές και στις πόλεις Σιρέσα, Εμπούν και Ουρδουές. Κάθε τοποθεσία έχει τις δικές της παραλλαγές, με τα Σιρεσάνικα της Σιρέσα, να βρίσκονται στη δεύτερη θέση σε αριθμό ομιλητών του ιδιώματος Τσέσο μετά την πόλη Έτσο.
Επίσης, αξίζει να σημειωθεί η σπουδαιότητα και το μεγαλείο της γαστρονομίας της περιοχής. Τα φυσικά προϊόντα και τα παραδοσιακά πιάτα συνδυάζονται με νέες γαστρονομικές γεύσεις, γι 'αυτό και βρίσκουμε μια πλούσια, νόστιμη και μεγάλη σε ποικιλία κουζίνα.
Ιστορία
Όταν σκεφτόμαστε τα Πυρηναία, το πρώτο πράγμα που έρχεται στο μυαλό είναι τα τοπία και η φύση στην πιο αγνή τους μορφή. Όμως ο ανθρώπινος παράγοντας ήταν μέρος αυτού και το διαμόρφωσε ανάλογα με τις ανάγκες του. Στην κοιλάδα αυτή, η ιστορία της είναι σχεδόν τόσο πλούσια όσο και η φύση της.
Στο Δάσος της Όθα, στη περιοχή Guarrinza και κατά μήκος του ποταμού Αραγών Σουμπορδάν και των παραποτάμων του, συναντάμε την υψηλότερη συγκέντρωση μεγαλιθικών μνημείων σε ολόκληρη την οροσειρά. Ντολμέν και Κρόμλεχ που μας μαρτυρούν ότι ήδη από το 3000 π.Χ είχαν έρθει στην περιοχή άνθρωποι για να κυνηγήσουν ή για να βρουν βοσκή για τα κοπάδια τους. Το επονομαζόμενο Στέμμα των Νεκρών (Corona de los Muertos), στην περιοχή Όθα, διαθέτει 120 πέτρινους κύκλους. Σε ανασκαφές αυτών έχουν βρεθεί έως και 5000 κομμάτια πυρόλιθου: μύτες βελών, ακονήστρες κλπ. που μπορεί να υποδηλώνουν πως αυτή η περιοχή ήταν τόπος εποχιακού οικισμού.
Αργότερα ήταν οι Ρωμαίοι αυτοί που κατά την κυριαρχία τους στον κόσμο, θα χτίσουν στο εσωτερικό της κοιλάδας ένα από τα τρία πυρηναϊκά μονοπάτια, το Summo Pyreneo γνωστό και ως Caesaraugusta-Beneharnum, τη διαδρομή που συνέδεε τη Σαραγόσα με τη Γαλλία και μέσω της οποίας διέρχονταν ακόμη και άμαξες. Σώζονται τείχη αντιστήριξης, γέφυρες κλπ., υπέροχα ερείπια αυτού του εντυπωσιακού έργου της μηχανικής. Εκτός αυτού, η κοιλάδα χρησιμοποιούταν από την πρώιμη ακόμα αρχαιότητα ως μέσο επικοινωνίας μεταξύ των δύο πλαγιών των Πυρηναίων, πράγμα που αποδεικνύεται από τη διέλευσή της από τα άνω τμήματα της κατά τους ρωμαϊκούς χρόνους, μέσα από την διαδρομή του Πουέρτο ντε Πάλο (Puerto de Palo).
Είναι γνωστό ότι το Στέμμα της Αραγωνίας επεκτάθηκε μέχρι τη Νάπολη, αλλά λίγοι γνωρίζουν ότι γεννήθηκε εδώ. Η καρολίγεια κομητεία «Aragonum» που σχηματίστηκε ανάμεσα στα περάσματα του Έτσο και του Κανφράνκ, προσάρτησε αργότερα τις γειτονικές κοιλάδες, επεκτάθηκε στην περιοχή της Χαθετάνια και σταδιακά ενώθηκαν σε αυτή και άλλα εδάφη έως ότου συμπεριληφθούν και οι κομητείες της Σοβράρβης και της Ριμπαγόρσας ώστε να δημιουργηθεί τελικά το Βασίλειο της Αραγωνίας. μικρογραφία|αριστερά|300x300εσ|[[Mοναστήρι του Αγίου Πέτρου της Σιρέσα]] Το έτος 833, εγκαταστάθηκε στην κοιλάδα ο Κόμης Γκαλίντο Α΄ Αθνάρεθ, ο οποίος ίδρυσε την ίδια χρονιά το μοναστήρι του Αγίου Πέτρου της Σιρέσα, παίρνοντας την κοιλάδα υπό την κυριαρχία του από τους Καρολίδες.
Το έτος 864, ο Γκαλίντο Αθνάρεθ δωρίζει τα κομητιακά έσοδα της πόλης του Έτσο, μαζί με όλες τις ιδιοκτησίες της κοιλάδας, στο μοναστήρι του Αγίου Πέτρου της Σιρέσα.
Στη Σιρέσα και στο μοναστήρι της, του οποίου η εκκλησία σώζεται μέχρι σήμερα, ζούσαν μέχρι και 150 μοναχοί που διαφυλούσαν μια εντυπωσιακή βιβλιοθήκη. Αρκετές δυναστείες της Αραγωνίας πέρασαν τα τείχη της, συμπεριλαμβανομένου του βασιλιά Αλφόνσου του Μαχητή, που του άρεσε το κυνήγι σε αυτά τα δάση και που μια μέρα σώθηκε από τους ντόπιους από βέβαιο θάνατο στα νύχια μιας αρκούδας. Για το συμβάν αυτό ο βασιλιάς παραχώρησε ειδικά προνόμια στους Τσέσος.
Εκείνη την εποχή, ο ρωμαϊκός δρόμος και η διαδρομή Πουέρτο ντελ Πάλο είδαν πολλούς προσκυνητές να τα διασχίζουν με προορισμό το Σαντιάγο ντε Κομποστέλα, προτού γίνει το πέρασμα μέσω του Σομπόρτ.
Για άλλη μια φορά οι πρόγονοι αυτής της κοιλάδας θα ήταν ευνοημένοι από τους βασιλιάδες, αυτή τη φορά από τον Φερδινάνδο τον Καθολικό το 1515 και ξανά από τον Κάρολο Β΄ το 1680. Ο λόγος ήταν οι σχεδίες. Οι Τσέσος χρησιμοποιώντας σχεδίες στα ποτάμια, ήταν ισχυροί έμποροι ξυλείας κατά τη διάρκεια του 15ου έως και τον 17ο αιώνα και οι δύο βασιλιάδες τους παραχώρησαν το προνόμιο της ελεύθερης διέλευσης από τις πόλεις μέσω των οποίων διέρχονταν οι σχεδίες τους.
Τον 19ο αιώνα, τα στρατεύματα του Ναπολέοντα θα άφηναν ένα θλιβερό στίγμα. Έκαψαν τα χωριά μια νύχτα του Αυγούστου του 1808, ίσως επειδή ο πρώτος αντάρτης μαχητής της Αραγωνίας ξεκίνησε από το Έτσο, ή ίσως επειδή αρκετοί κάτοικοι της κοιλάδας πήραν τα όπλα και ξεσηκώθηκαν εναντίον τους.
Στον 20ο αιώνα, πέρασαν πολλοί τα ύψη προς τη Γαλλία αναζητώντας προσωρινή εργασία, αναζητώντας προϊόντα για εμπόριο ή προς αναζήτηση καταφυγίου κατά τη διάρκεια του πολέμου. Επίσης, πολλοί πρόσφεραν βοήθεια σε όσους εγκατέλειπαν τη Γαλλία που βρισκόταν υπό ναζιστική κατοχή.
Σήμερα η Κοιλάδα του Έτσο είναι ο δεύτερος δήμος στην κομάρκα της Χαθετάνια, που αποτελείται από τους οικισμούς Εμπούν, Ουρδουές, Σιρέσα και Έτσο, εκτός από τη Σάντα Λουθία, η οποία σήμερα είναι σχεδόν ακατοίκητη.
Αρχιτεκτονική κληρονομιά
μικρογραφία|200x200εσ|Οχυρό Ysil
Φυσική κληρονομιά
μικρογραφία|300x300εσ|Το [[Δάσος της Όθα]] Στις υψηλότερες περιοχές της κοιλάδας, σε ύψος μεταξύ 1.000 και 1.800 μέτρων, βρίσκεται το φυσικό πάρκο του Δάσους της Όθα.
Μέρος της επικράτειας της Κοιλάδας του Έτσο αποτελεί μέρος του Φυσικού Πάρκου των Δυτικών Κοιλάδων, το οποίο μοιράζονται από κοινού με τους δήμους των Αίσα, Ανσό, Aragüés del Puerto, Μποράου, Jasa και Canal de Berdún, το οποίο δημιουργήθηκε με τον νόμο 14/2006 της Κυβέρνησης της Αραγωνίας.
Το φυσικό πάρκο ήταν μέρος του βιότοπου των τελευταίων καθαρά πυρηναϊκών καφέ αρκούδων, μέχρι το θάνατο της τελευταίας γηγενής αρκούδας των Πυρηναίων με το όνομα «Camille». Επί του παρόντος υπάρχουν δείγματα ανάμειξης καφέ αρκούδας των Πυρηναίων με καφέ αρκούδα της Σλοβενίας, που επανήλθε από τη γαλλική κυβέρνηση την περίοδο 1996-1997, μαζί με καθαρά σλοβένικες αρκούδες κατανεμημένες σε όλα τα ισπανικά και γαλλικά Πυρηναία. Κατοικούν επίσης και άλλα σπάνια είδη, όπως ο γυπαετός, ο αγριόκουρκος και η αγριόγατα.
Οικονομική ζωή
Η παραδοσιακή οικονομική δραστηριότητα είναι η κτηνοτροφία, ιδίως των βοοειδών, αν και υπάρχουν σε μικρό βαθμό και άλλοι τύποι όπως πρόβατα, άλογα και κατσίκες. Η περιοχή ήταν παραδοσιακά ένας προορισμός για τη μετακίνηση των βοοειδών, προερχόμενα από μέρη όπως Σιέρα ντε Σάντο Ντομίνγκο, Θίνκο Βίγιας, όπως επίσης και Longás και Luesia.
Οι κλιματολογικές συνθήκες του υψομέτρου περιορίζουν ιστορικά την απόδοση των γεωργικών δραστηριοτήτων.
Τα τελευταία χρόνια, ο τριτογενής οικονομικός τομέας έχει καταστεί αρκετά σημαντικός, καθώς αντιστοιχεί στις ολοένα και αυξανόμενες τουριστικές δραστηριότητες σε όλα τα Πυρηναία.
Εξωτερικοί σύνδεσμοι
Κατηγορία:Αραγωνία Κατηγορία:Τουρισμός στην Ισπανία
Πολλαπλασιαστής συχνότητας
Στην Ηλεκτρονική, ο πολλαπλασιαστής συχνότητας είναι ηλεκτρονικό κύκλωμα που παράγει σήμα εξόδου, του οποίου η συχνότητα εξόδου είναι μια αρμονική (πολλαπλάσια) της συχνότητας εισόδου του. Οι πολλαπλασιαστές συχνότητας αποτελούνται από ένα μη γραμμικό κύκλωμα, που παραμορφώνει το σήμα εισόδου και συνεπώς δημιουργεί αρμονικές του σήματος εισόδου. Ένα επόμενο φίλτρο ζώνης διέλευσης επιλέγει την επιθυμητή αρμονική συχνότητα και αφαιρεί τις ανεπιθύμητες θεμελιώδεις και άλλες αρμονικές από την έξοδο.
Τζόζεφ Ντάλτον Χούκερ
Ο Τζόζεφ Ντάλτον Χούκερ (αγγλ. Joseph Dalton Hooker, 30 Ιουνίου 1817 – 10 Δεκεμβρίου 1911), Τάγμα της Αξίας, Ιππότης Μέγας Διοικητής του Τάγματος του Αστέρος της Ινδίας, μέλος του Τάγματος του Λουτρού, μέλος της Βασιλικής Εταιρείας) ήταν Άγγλος βοτανολόγος.
Πολλαπλασιαστής συχνότητας
Οι πολλαπλασιαστές συχνότητας χρησιμοποιούνται συχνά σε κυκλώματα συνθεσάιζερ συχνότητας και επικοινωνιών μηχανικής επικοινωνιών. Μπορεί να είναι πιο οικονομικό να αναπτυχθεί ένα σήμα χαμηλότερης συχνότητας με χαμηλότερη ισχύ και λιγότερο ακριβές συσκευές και, στη συνέχεια, να χρησιμοποιήσετε μια αλυσίδα πολλαπλασιαστή συχνότητας για να δημιουργήσετε μια συχνότητα εξόδου στο φάσμα κυμάτων μικροκυμάτων ή χιλιοστών. Ορισμένα σχήματα διαμόρφωσης, όπως η διαμόρφωση συχνότητας, επιβιώνουν της μη γραμμικής παραμόρφωσης χωρίς κακό αποτέλεσμα (αλλά σχήματα όπως η διαμόρφωση πλάτους δεν συμβαίνουν).
Τζόζεφ Ντάλτον Χούκερ
Βιογραφία
Γεννήθηκε στο Halesworth του Σάφολκ (Suffolk). Ήταν ο δεύτερος γιος του γνωστού βοτανολόγου Γουίλιαμ Τζάκσον Χούκερ (1785-1865). Φοίτησε στο Πανεπιστήμιο της Γλασκώβης, όπου ο πατέρας του ήταν καθηγητής βοτανικής. Μόλις πήρε το πτυχίο του στην Ιατρική το 1839, σε ηλικία 22 ετών, ακολούθησε τον Τζέιμς Κλαρκ Ρος στο εξερευνητικό ταξίδι του στην Ανταρκτική, και υπηρέτησε ως βοηθός χειρουργού στο πλοίο Έρεβος. Τη δεύτερη χρονιά αυτού του ταξιδιού διορίστηκε βοτανολόγος της αποστολής.
Τα δείγματα που συγκέντρωσε αυτά τα τρία χρόνια στις Νότιες Θάλασσες αποτέλεσαν το υλικό για τους δύο τόμους του βιβλίου του Flora Antarctica (1844–47), Flora Novae-Zelandiae (1851–53) και Flora Tasmaniae (1853–59), που εκδόθηκαν με την επιστροφή του.
Κατά τη διάρκεια του ταξιδιού είχε επίσης συλλέξει και κάποια απολιθώματα φυτών. Με τη μεσολάβηση του πατέρα του, διορίστηκε βοτανολόγος στο Ίδρυμα Γεωλογικών Ερευνών της Μεγάλης Βρετανίας (Geological Survey of Great Britain) το 1846. Το ενδιαφέρον του για την παλαιοβοτανική θα διατηρούνταν για όλη του τη ζωή.
Η επόμενη ερευνητική αποστολή στην οποία συμμετείχε ήταν στα βόρεια σύνορα της Ινδίας (1847–51), και τα έξοδα για τη συγκεκριμένη αποστολή καλύφθηκαν εν μέρει από την κυβέρνηση. Κατά τη διάρκεια της παραμονής του στην Ινδία, ο Χούκερ και ο φίλος του Δρ. Άρτσιμπαλντ Κάμπελ κρατήθηκαν στη φυλακή για λίγο καιρό από τον Ράτζα ( ηγεμόνα) του Σίκιμ. Παρόλα αυτά κατάφεραν να συλλέξουν σημαντικά βοτανολογικά και γεωλογικά ευρήματα.
Η εξερεύνηση μέχρι τότε ανεξερεύνητων περιοχών, εκδόθηκε υπό τον τίτλο the Himalayan Journals, από το Great Trigonometrical Survey Office της Καλκούτα, και ήταν αφιερωμένη στον Κάρολο Δαρβίνο
Γάμοι και παιδιά
Το 1851 παντρεύτηκε τη Φράνσις Χάριετ Χένσλοου 1825-1874), κόρη του Τζον Στήβενς Χένσλοου. Έκαναν τέσσερις γιούς και τρεις κόρες:
Μετά τον θάνατο της πρώτης συζύγου του το 1874 ξαναπαντρεύτηκε το 1876 την Hyacinth Jardine (1842–1921). Έκαναν δύο γιούς:
Σταδιοδρομία
Το 1855 ξεκίνησε να δημοσιεύει το Flora Indica, μαζί με τον Τόμας Τόμσον. Οι παρατηρήσεις τους περί βοτανικής και η έκδοση του Rhododendrons of Sikkim-Himalaya (1849–51), αποτέλεσαν τη βάση σημαντικών έργων για τα ροδόδενδρα του Sikkim των Ιμαλαΐων και για την χλωρίδα της Ινδίας. Τα έργα του εικονογραφήθηκαν με λιθογραφίες του Ουόλτερ Χουντ Φιντς.
Ανάμεσα στα πολυάριθμα μέρη που επισκέφτηκε στα ταξίδια του ήταν και η Παλαιστίνη (1860), το Μαρόκο (1871) και οι Ηνωμένες Πολιτείες (1877). Όλα τα ταξίδια του είχαν σαν αποτέλεσμα πολύτιμες επιστημονικές πληροφορίες.
Καθώς ο Χούκερ ταξίδευε σε ξένες χώρες, απέκτησε μεγάλη επιστημονική φήμη στη χώρα του.
Το 1855 διορίστηκε βοηθός διευθυντή στους Βασιλικούς Βοτανικούς Κήπους στο Κιού (Kew), και το 1865 διαδέχθηκε τον πατέρα του ως διευθυντής, διατηρώντας τη θέση αυτή για είκοσι χρόνια. Υπό τη διεύθυνση του πατέρα και του γιου Χούκερ, οι Βασιλικοί Βοτανικοί Κήποι του Κιού απέκτησαν παγκόσμια φήμη.
Σε ηλικία τριάντα ετών εκλέχθηκε μέλος της Royal Society, και το 1873 εκλέχθηκε πρόεδρος, μέχρι το 1877. Έλαβε τα εξής μετάλλια: Royal Medal το 1854, Copley Medal το 1887 και Darwin Medal το 1892.
Το σπουδαιότερο έργο του σχετικά με τη βοτανική ήταν το Flora of British India, που εκδόθηκε σε επτά τόμους, μεταξύ 1872 και 1897.
Διετέλεσε πρόεδρος του Βρετανικού Συνδέσμου για την Ανάπτυξη της Επιστήμης (British Association for the Advancement of Science) στο συνέδριο του Νόργουιτς το 1868, όπου ο εναρκτήριος λόγος του υπέρ των θεωριών του Δαρβίνου. Υπήρξε φίλος και υποστηρικτής του Δαρβίνου από την αρχή: ήταν αυτός, μαζί με τον Κάρολο Λάιελ, που πρώτος παρακίνησε το Δαρβίνο να δημοσιοποιήσει τις απόψεις του, και ο συγγραφέας του The Origin of Species κατέγραψε την ευγνωμοσύνη του στην γνώση του Χούκερ και στην ισορροπημένη κρίση του.
Συνέγραψε πολλές επιστημονικές διατριβές και τα μεγαλύτερα βιβλία του, μαζί με αυτά που έχουν ήδη αναφερθεί, περιελάμβαναν το Students Flora of the British Isles και το μνημειώδες Genera plantarum (1860–83), που βασίζονταν στις συλλογές του από το Kew.
Ο Τζόζεφ Ντάλτον Χούκερ πέθανε στις 10 Δεκεμβρίου 1911. Η σύζυγός του απέρριψε πρόταση για την ταφή του στο Αββαείο του Ουέστμινστερ δίπλα στον Δαρβίνο.
Εξωτερικοί σύνδεσμοι
Κατηγορία:Άγγλοι βιολόγοι Κατηγορία:Βρετανοί βοτανολόγοι Κατηγορία:Βρετανοί εξερευνητές
Βοϊβοντίνα Νόβι Σαντ
Η ΦΚ Βοϊβοντίνα (σερβικά: ФК Војводина) είναι ποδοσφαιρικός σύλλογος του Νόβι Σαντ της Σερβίας. Ο σύλλογος αποτελέι τμήμα του αθλητικού συλλόγου ΣΔ Βοϊβοντίνα (СД Војводина), ο οποίος ιδρύθηκε το 2011.
Τίτλοι
thumb|100px|Παλαιότερο έμβλημα της ομάδας
Εξωτερικοί σύνδεσμοι
Κατηγορία:Αθλητικοί σύλλογοι Σερβίας Κατηγορία:Ιδρύσεις αθλητικών συλλόγων το 1914 Κατηγορία:Ποδοσφαιρικές ομάδες Γιουγκοσλαβίας Κατηγορία:Σερβικοί σύλλογοι καλαθοσφαίρισης Κατηγορία:Ιδρύσεις ποδοσφαιρικών ομάδων το 1914 Κατηγορία:Νόβι Σαντ Κατηγορία:Ιδρύσεις ομάδων καλαθοσφαίρισης το 1948
Γκριμπογιεντόβ
Το Γκριμπογιεντόβ (αρμενικά: Գրիբոյեդով, έως το 1978 γνωστό ως Αραλίχ Κιολανλού ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,991 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Juice Wrld
Το "All Girls Are the Same" και το "Lucid Dreams" ήταν δύο από τα πέντε singles που περιλαμβάνονται στο ντεμπούτο στούντιο άλμπουμ Higgins Goodbye & Good Riddanc (2018), το οποίο στη συνέχεια έγινε πιστοποιημένο Platinum από το Recording Industry Association of America (RIAA). Το άλμπουμ έλαβε θετικές κριτικές και περιείχε τρία άλλα singles: " Lean wit Me ", " Wasted " και " Armed and Dangerous ", τα οποία καταγράφηκαν στο Hot 100. Αφού συνεργάστηκε με το Future στο mixtape Wrld on Drugs (2018), ο Higgins κυκλοφόρησε το δεύτερο στούντιο άλμπουμ του Death Race for Love (2019) μαζί με τα singles " Robbery " και " Hear Me Calling ". Το Death Race for Love έκανε το ντεμπούτο του στο νούμερο ένα στο Billboard 200, και έγινε το πρώτο άλμπουμ του καλλιτέχνη στην κορυφή του chart.
Ο Higgins πέθανε μετά από κατάσχεση που σχετίζεται με ναρκωτικά στο Διεθνές Αεροδρόμιο Midway του Σικάγου. Ο θάνατός του προκάλεσε έκρηξη θλίψης στα μέσα κοινωνικής δικτύωσης και στη μουσική βιομηχανία. Το πρώτο του μετά θάνατο άλμπουμ,Legends Never Die (2020), έκανε το ντεμπούτο του στο νούμερο ένα στο Billboard 200. Το άλμπουμ ήταν το πιο επιτυχημένο ντεμπούτο μετά το θάνατο σε πάνω από 20 χρόνια και ταιριάζει με ένα ρεκόρ για τις περισσότερες δέκα καταχωρήσεις τραγουδιών στο Hot 100 ταυτόχρονα. Το τέταρτο single των άλμπουμ " Come & Go " με τον Marshmello έγινε το δεύτερο τραγούδι του Higgins που έφτασε στο δεύτερο νούμερο στο Hot 100 μετά το "Lucid Dreams". Θεωρείται ηγετική προσωπικότητα στα είδη ραπ emo-rap και SoundCloud rap που συγκέντρωσαν την προσοχή κατά τα μέσα του 2010.
Νεανική ηλικία
Ο Jarad Anthony Higgins γεννήθηκε στις 2 Δεκεμβρίου 1998, στο Σικάγο του Ιλινόις. Μεγάλωσε στη Νότια Προάστια ξοδεύουν τα παιδικά του χρόνια στo Calumet Park και στη συνέχεια κινείται προς Homewood, όπου παρακολούθησε Homewood-Flossmoor Γυμνάσιο και αποφοίτησε το 2017. Οι γονείς του χώρισαν όταν ήταν τριών ετών, και ο πατέρας του έφυγε, αφήνοντας τη μητέρα του να τον μεγαλώσει και έναν μεγαλύτερο αδελφό ως μονό γονέας. Η μητέρα του Χίγκινς ήταν πολύ θρησκευτική και συντηρητική και δεν τον άφηνε να ακούει χιπ χοπ. Του επιτράπηκε να ακούσει ροκ και ποπ μουσική, ωστόσο, εισήχθη σε καλλιτέχνες όπως οι Billy Idol, Blink-182, Black Sabbath, Fall Out Boy, Megadeth και Panic! στο Disco μέσω βιντεοπαιχνιδιών όπως το Pro Skater του Tony Hawk και το Guitar Hero.
Ο Higgins ήταν βαρύς χρήστης ναρκωτικών κατά την παιδική του ηλικία και την εφηβεία του. Άρχισε να πίνει Κωδεΐνη στην έκτη τάξη και να χρησιμοποιεί (ισχυρά παυσίπονα) και xanax το 2013. Ο Higgins κάπνιζε επίσης τσιγάρα για λίγο πριν τα εγκαταλείψει το τελευταίο έτος του γυμνασίου λόγω προβλημάτων υγείας.
Έμαθε να παίζει πιάνο σε ηλικία τεσσάρων ετών, έχοντας εμπνευστεί από τη μητέρα του, Carmella Wallace, η οποία αργότερα άρχισε να πληρώνει για μαθήματα. Στη συνέχεια πήρε την κιθάρα και τα ντραμς ενώ έπαιζε επίσης την τρομπέτα για την κατηγορία μπάντας. Στο δεύτερο έτος του γυμνασίου, άρχισε να δημοσιεύει τραγούδια στο SoundCloud που ηχογράφησε στο smartphone του. Περίπου αυτή τη στιγμή, ο Χίγκινς άρχισε να παίρνει το ραπ πιο σοβαρά.
2015–2017: Αρχές, συμφωνίες και πρώιμα projects
Ο Higgins άρχισε να αναπτύσσεται ως καλλιτέχνης στο πρώτο έτος του γυμνασίου. Το πρώτο του κομμάτι, "Forever", κυκλοφόρησε στο SoundCloud το 2015 με το όνομα JuicetheKidd. Ο Higgins ηχογράφησε τα περισσότερα από τα πρώτα του κομμάτια σε ένα κινητό τηλέφωνο, ανεβάζοντάς τα στο SoundCloud το δεύτερο έτος του. Άλλαξε το όνομά του από JuicetheKidd, ένα όνομα εμπνευσμένο από την αγάπη του για τον ρόλο του ράπερ Tupac Shakur στην ταινία Juice, σε Juice Wrld επειδή αυτός και οι συνεργάτες του πίστευαν ότι η αλλαγή θα ωφελούσε την καριέρα του. Σε συνέντευξή του στο ραδιοφωνικό σταθμό WHTA της Ατλάντα, ο Χίγκινς αποκάλυψε ότι το τελευταίο μέρος του ονόματός του δεν είχε αρχικά κανένα νόημα, αλλά σκέφτηκε ότι "αντιπροσωπεύει την κατάκτηση του κόσμου".
Στα μέσα του 2017, άρχισε να λαμβάνει την προσοχή από καλλιτέχνες όπως οι Waka Flocka Flame και Southside, καθώς και οι συνάδελφοι καλλιτέχνες του Σικάγου, G Herbo και Lil Bibby. Στη συνέχεια υπέγραψε με την εταιρική δισκογραφική εταιρεία της Lil Bibby, Grade A Productions.
2017–2018: Goodbye & Good Riddance και WRLD Domination Tour
Τον Δεκέμβριο του 2017, ο Higgins κυκλοφόρησε το τραγούδι EP Nothings Different. Το έργο καλύφθηκε από το hip-hop blog Lyrical Lemonad, με το κομμάτι του Higgins " All Girls Are the Same " να κερδίζει δημοτικότητα μέσω της ανάρτησης του ιστολογίου και ενός συνοδευτικού μουσικού βίντεο με σκηνοθεσία Cole Bennett που κυκλοφόρησε τον Φεβρουάριο του 2018. Μετά την κυκλοφορία του βίντεο, η Interscope Records υπέγραψε τους Higgins για 3 εκατομμύρια δολάρια και ένα remix με τον Lil Yachty ήταν σε προεπισκόπηση αλλά ποτέ δεν κυκλοφόρησε επίσημα. Το "All Girls Are the Same" αναγνωρίστηκε κριτικά, και έλαβε την καλύτερη νέα μουσική από το Pitchfork Κυκλοφόρησε ως single τον Απρίλιο. Το "All Girls Are the Same" και το "Lucid Dreams" ήταν οι πρώτες καταχωρίσεις του Higgins σε οποιοδήποτε διάγραμμα του Billboard, με το ντεμπούτο τους στο Hot 100 στους αριθμούς 92 και 74, αντίστοιχα.
Στις 4 Μαΐου 2018, το "Lucid Dreams" κυκλοφόρησε επίσημα ως single και συνοδεύτηκε από ένα μουσικό βίντεο σκηνοθετημένο από τον Cole Bennett, παρόμοιο με το "All Girls Are the Same". Έφτασε στο νούμερο δύο στο Hot 100 και γρήγορα έγινε ένα από τα τραγούδια με τη μεγαλύτερη ροή του 2018. Παραμένει το τραγούδι με τη μεγαλύτερη ροή, φτάνοντας πάνω από ένα δισεκατομμύριο ροές στο Spotify έως τον Ιανουάριο του 2020. Το "Lucid Dreams" ακολούθησε το " Lean Wit Me " στις 22 Μαΐου, το οποίο έφτασε στο νούμερο 68 στο Hot 100. Το πρώτο ντεμπούτο άλμπουμ του Higgins, Goodbye & Good Riddance, το οποίο περιελάβανε τα τρία προηγούμενα single του, κυκλοφόρησε την επόμενη μέρα. Στις 19 Ιουνίου, κυκλοφόρησε ένα EP δύο τραγουδιών με τίτλο Too Soon .. σε ανάμνηση και αφιερωμένο στους αποθανόντες ράπερ Lil Peep και XXXTentacion. Ο Lil Peep πέθανε από υπερβολική δόση το 2017 και το XXXTentacion πυροβολήθηκε και σκοτώθηκε κατά τη διάρκεια μιας απόπειρας ληστείας στις 18 Ιουνίου 2018, μία ημέρα πριν από την απελευθέρωση του έργου. Ο Higgins είπε ότι αυτός και ο XXXTentacion ήταν φίλοι και ότι θα είχαν κλήσεις FaceTime μαζί, αποκαλύπτοντας ότι η τελευταία συνομιλία τους αφορούσε τη συνάντηση. Το εξώφυλλο του Too Soon. . Το EP είναι ένα στιγμιότυπο οθόνης μιας συνομιλίας μεταξύ Higgins και XXXTentacion. Το τραγούδι "Legends " από το ΕΚ έκανε το ντεμπούτο του στον αριθμό 65 στο Hot 100 και έφτασε στο νούμερο 29 πάνω από ένα χρόνο αργότερα μετά το θάνατο του Higgins.
Τζέιμι Λι Κέρτις
Η βαρώνη Τζέιμι Λι Κέρτις (Jamie Lee Curtis,Baroness Haden-Guest 22 Νοεμβρίου 1958) είναι Αμερικανίδα ηθοποιός και συγγραφέας. Αν και ήταν αρχικά γνωστή ως «scream queen» εξαιτίας των πρωταγωνιστικών της ρόλων σε αρκετές ταινίες τρόμου νωρίς στην καριέρα της όπως Η Νύχτα με τις Μάσκες (Halloween, 1978), Η Ομίχλη (The Fog, 1980), Σφαγή στο Κολέγιο (Prom Night, 1980) και Σφαγή στο Τρένο του Θανάτου (Terror Train, 1980), η Κέρτις έχει από τότε ένα σύνολο δουλειάς που περιλαμβάνει αρκετά κινηματογραφικά είδη. Έχει πρωταγωνιστήσει στις ταινίες Ένα Ψάρι που το Ελεγαν Γουάντα (A Fish Called Wanda, 1988), Το Κορίτσι Μου (My Girl, 1991), Νέος Για Πάντα (Forever Young, 1992), Ποιος Έπνιξε τη Μόνα; (Drowning Mona, 2000), Απίστευτη Παρασκευή (Freaky Friday, 2003) και Πάλι Εσύ (You Again, 2010).
Δεν Είμαστε Άγγελοι
Το Δεν Είμαστε Άγγελοι (Αγγλικά: We're No Angels) είναι μια χριστουγεννιάτικη κωμική ταινία Αμερικανικής παραγωγής του 1955 σε σκηνοθεσία Μάικλ Κερτίζ και σενάριο του Ράναλντ ΜακΝτούγκαλ βασισμένο στο θεατρικό έργο La Cuisine Des Anges του Αλμπέρ Χασόν του 1952. Πρωταγωνιστούν: Χάμφρεϊ Μπόγκαρτ, Άλντο Ρέι και Πίτερ Ουστίνοφ.